**ŽUPANIJSKI SUD U ZADRU**

**Ulica Plemića Borelli 9**

**23000 Zadar**

**Matični broj: 3142434 Šifra djelatnosti: 8423**

**OIB: 97465301721 Razdjel: 109**

**RKP broj: 3496 Glava: 10965**

**Šifra grada: 520 Razina: 11**

**BILJEŠKE UZ GODIŠNJI FINANCIJSKI IZVJEŠTAJ ZA RAZDOBLJE**

**od 01. siječnja 2024. do 31. prosinca 2024**.

Sukladno Pravilniku o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20) ŽUPANIJSKI SUD U ZADRU je za razdoblje od 01. siječnja do 31. prosinca 2024. na propisanim obrascima izradio sljedeće financijske izvještaje:

* Izvještaj o prihodima i rashodima, primicima i izdacima – Obrazac PR – RAS,
* Bilancu – obrazac BIL,
* Izvještaj o obvezama – Obrazac OBVEZE,
* Izvještaj o rashodima prema funkcijskoj klasifikaciji – Obrazac RAS funkcijski,
* Izvještaj o promjenama u vrijednosti i obujmu imovine i obveza – Obrazac P- VRIO

Bilješke su dopune podataka uz Financijske izvještaje kako bi se isti pravilno protumačili. Označavaju se rednim brojevima s vezom na pojedinu poziciju iz financijskog izvještaja na koju se odnose.

**PRIHODI I PRIMICI (OBRAZAC PR – RAS)**

Ukupni prihodi i primici (šifra X678) realizirani su u iznosu od 2.523.791,06 EUR odnosno 147,6% realizacije izvještajnog razdoblja prethodne godine, i sastoje se isključivo od prihoda poslovanja (šifra 6).

Prihodi od prodaje nefinancijske imovine (šifra 7) i primici od financijske imovine i zaduživanja (šifra 8) nisu iskazani.

Struktura prihoda poslovanja ostvarenih u izvještajnom razdoblju je sljedeća:

* skupina 64 prihodi od imovine realizirana je u iznosu od 610,90 EUR, a u naravi se odnosi na kamate po depozitima po viđenju (šifra 6413),
* skupina 66 prihodi od prodaje proizvoda i robe te pruženih usluga, prihodi od donacija te povrati po protestiranim jamstvima realizirani su u iznosu od 1.314, 45 EUR, a u naravi se odnose na prihode od preslika i od najma/kantina (šifra 6615),
* skupina 67 prihodi iz nadležnog proračuna i od HZZO-a na temelju ugovornih obveza realizirana je u iznosu od 2.521.865,71 EUR odnosno 147,6% realizacije izvještajnog razdoblja prethodne godine, sastoji se od: prihoda iz nadležnog proračuna za financiranje rashoda poslovanja u iznosu od 2.500.546,85 EUR (šifra 6711) i prihoda iz nadležnog proračuna za financiranje rashoda za nabavu nefinancijske imovine u iznosu od 21.318,86 EUR (šifra 6712).

**RASHODI I IZDACI (OBRAZAC PR – RAS)**

Ukupni rashodi i izdaci (šifra Y345) ostvareni su u iznosu od 2.521.858,94 EUR odnosno 149,5% realizacije izvještajnog razdoblja prethodne godine, a sastoje se od:

1. rashoda poslovanja (šifra 3) u iznosu od 2.501.493,61 EUR,
2. rashoda za nabavu nefinancijske imovine (šifra 4) u iznosu od 18.210,79 EUR, u naravi se odnose na nabavu 2 kompresora za sustav grijanja i hlađenja, nabavu sustava za evidenciju radnog vremena s pripadajućim računalom, tv prijemnik, nabavu polica za arhivu te izradu projektne dokumentacije vatrodojave,
3. izdataka za financijsku imovinu i otplate zajmova (šifra 5) u iznosu od 2.154,54 EUR koji se odnose na otplatu glavnice po 1 leasing aranžmanu ugovorenom za nabavu osobnog vozila – leasing otplaćen.

Struktura rashoda poslovanja ostvarenih u izvještajnom razdoblju je sljedeća:

* rashodi za zaposlene (šifra 31) 1.840.308,57 EUR 73,57%
* materijalni rashodi (šifra 32) 659.220,03 EUR 26,35%
* financijski rashodi (šifra 34) 1.965,01 EUR 0,08%

ukupno: 2.501.493,61 EUR 100,00%

Temeljem naprijed navedenih podataka evidentno je da su u rashodima poslovanja najzastupljeniji rashodi za zaposlene (šifra 31), u odnosu na izvještajno razdoblje prethodne godine bilježe značajan porast uslijed: rasta visine bruto osnovice plaće za službenike/namještenike/dužnosnike, prevođenja koeficijenata, a posljedično i porasta visine doprinosa za obvezno zdravstveno osiguranje.

U naravi se odnose na: bruto plaće za redovan i prekovremeni rad (šifra 311) u iznosu od 1.543.975,02 EUR, ostale rashode za zaposlene (šifra 312): jubilarne nagrade, Božićnice, Uskrsnice, regres, pomoć za bolovanje preko 90 dana, pomoć u slučaju smrti, rođenja djeteta i slično u iznosu od 42.040,32 EUR te doprinosa na plaće (šifra 313) u iznosu od 254.293,23 EUR.

Prosječan broj zaposlenih kod korisnika na osnovi stanja na početku i na kraju izvještajnog razdoblja (šifra Z007) iznosi 50 zaposlenih, a što je za 2 zaposlenika manje nego u izvještajnom razdoblju prošle godine kada je Sud zapošljavao 52 zaposlenika (odlasci u mirovinu, djelatnici na zamjenama i slično).

Materijalni rashodi (šifra 32) u izvještajnom razdoblju ostvareni su u iznosu od 659.220,03 EUR odnosno 204,8% realizacije prethodnog izvještajnog razdoblja.

Materijalni rashodi sastoje se od:

* Naknada troškova zaposlenima (šifra 321) koje su iskazane u iznosu od 38.539,22 EUR odnosno 115,4% realizacije prethodnog izvještajnog razdoblja.

U naravi se odnose na: rashode za službena putovanja u iznosu od 4.743,76 EUR (šifra 3211), naknade za prijevoz, za rad na terenu i odvojeni život u iznosu od 32.276,71 EUR (šifra 3212) i stručno usavršavanje zaposlenika u iznosu od 1.518,75 EUR (šifra 3213).

* Rashoda za materijal i energiju (šifra 322) koji su iskazani su u iznosu od 72.302,23 EUR odnosno 97,7% realizacije prethodnog izvještajnog razdoblja, a odnose na: rashode za uredski materijal i ostale materijalne rashode u iznosu od 13.413,63 EUR (šifra 3221), rashode za energiju u iznosu od 57.274,45 EUR (električna energija te motorni benzin i dizel gorivo – šifra 3223), materijala i dijelova za tekuće i investicijsko održavanje u iznosu od 570,14 EUR (šifra 3224), sitnog inventara i auto – guma u iznosu od 929,50 EUR (šifra 3225) te službene radne zaštitne odjeće i obuće u iznosu od 77,50 EUR (šifra 3227).
* Rashoda za usluge (šifra 323) koji su iskazani u iznosu od 543.064,86 EUR odnosno 258,4% realizacije prethodnog izvještajnog razdoblja, a odnose se na: usluge telefona, pošte i prijevoza u iznosu od 20.000,56 EUR (šifra 3231), usluge tekućeg i investicijskog održavanja (vozila/oprema/objekata) u iznosu od 10.139,17 EUR (šifra 3232), usluge promidžbe i informiranja u iznosu od 1.093,64 EUR (šifra 3233), komunalne usluge u iznosu od 7.425,29 EUR (šifra 3234), zakupnine i najamnine u iznosu od 10.061,30 EUR (najam multifunkcijskih printera/skenera – šifra 3235), zdravstvene i veterinarske usluge u iznosu od 8.345,70 EUR (šifra 3236), intelektualne i osobne usluge (šifra 3237) u iznosu od 483.959,35 EUR (ugovori o djelu, usluge odvjetnika po službenoj dužnosti, ostale odvjetničke usluge/okrivljenik oslobođen, usluge vještaka, usluge prevoditelja i tumača) te ostale usluge iskazane u iznosu od 2.039,85 EUR (šifra 3239).
* Naknade troškova osobama izvan radnog odnosa (šifra 324) u iznosu od 1.254,25 EUR (troškovi puta svjedoci).
* Ostali nespomenuti rashodi poslovanja (šifra 329) iskazani su u iznosu od 4.059,47 EUR u naravi se odnose na: premije osiguranja, reprezentaciju, pristojbe i naknade te ostale nespomenute rashode poslovanja.

Financijski rashodi (šifra 34) iskazani su u iznosu od 1.965,01 EUR, a u naravi se odnose na kamate na financijski leasing aranžman kojim je nabavljeno osobno vozilo u iznosu od 95,84 EUR (šifra 3427) i bankarske usluge i usluge platnog prometa u iznosu od 1.869,17 EUR (šifra 3431).

**REZULTAT POSLOVANJA**

Ukupan višak prihoda i primitaka za izvještajno razdoblje iznosi 1.932,12 EUR (šifra X005), a uključuje sljedeće: višak prihoda poslovanja u iznosu od 22.297,45 EUR (šifra X001), manjak prihoda od nefinancijske imovine u iznosu od 18.210,79 EUR (šifra Y002) i manjak primitaka od financijske imovine i zaduživanja u iznosu od 2.154,54 EUR (šifra Y003).

Uslijed potrebnih usklađenja tijekom 2024. izvršena je korekcija prenesenog rezultata iz prijašnje godine sa iznosa od 830,21 EUR na iznos od 606,39 EUR.

Manjak prihoda i primitaka preneseni u iznosu od 606,39 EUR (šifra 9222-9221), uvećan za iznos viška prihoda i primitaka promatranog izvještajnog razdoblja u iznosu od 1.932,12 EUR (šifra X005) rezultira viškom prihoda i primitaka raspoloživih u sljedećem razdoblju u iznosu od 1.325,73 EUR (šifra X006).

Rashodi budućih razdoblja (šifra 19) u iznosu od 172.656,81 EUR odnose se na plaću i prijevoz za mjesec prosinac 2024.

**BILANCA**

**(OBRAZAC BIL)**

Nakon provedenog ispravka vrijednosti stanje imovine na dan 31.12.2024. iznosi 2.927.916,54 EUR.

Imovina (šifra B001) se sastoji od: nefinancijske imovine (šifra B002) u iznosu od 2.246.847,42 EUR i financijske imovine (šifra 1) u iznosu od 681.069,12 EUR.

Nefinancijsku imovinu (šifra B002) čine:

* neproizvedena dugotrajna imovina (šifra 01) u iznosu od 3.125,00 EUR, koja se u naravi odnosi na izradu projekta vatrodojave,
* proizvedena dugotrajna imovina (šifra 02) u iznosu od 2.243.722,42 EUR, koja se u naravi odnosi na zgradu Suda u Zadru, različita postrojenja i opremu te osobne automobile.

Odlukama MPUDT Županijskom sudu u Zadru ustupljena je na trajno korištenje informatička oprema nabavne vrijednosti u iznosu od 16.409,25 EUR.

Financijsku imovinu (šifra 1) čine:

* novac u banci (šifra 111) u iznosu od 505.404,86 EUR, navedeni iznos se sastoji od salda depozitnog računa u iznosu od 505.404,65 EUR i kamate po redovnom računu za uplatu u DP u iznosu od 0,21 EUR,
* potraživanja za jamčevine, više plaćene poreze i ostalo (šifra 12) u iznosu od 591,95 EUR u naravi se odnosi na potraživanja za bolovanja od HZZO koja se refundiraju
* potraživanja za prihode poslovanja (šifra 16) u iznosu od 2.323,52 EUR, u naravi se odnose na potraživanja za uplaćene vlastite prihode od preslika i najma i uplaćene kamate od depozitnog računa u DP,
* kontinuirani rashodi budućih razdoblja (šifra 19) u iznosu od 172.656,81 EUR odnose se na plaću i prijevoz za mjesec prosinac 2024.

Izvori imovine sastoje se od:

* obveza (šifra 2) u iznosu od 679.651,41 EUR koje se u naravi odnose na obveze za zaposlene u iznosu od 172.656,81 (šifra 231), obveze za materijalne rashode u iznosu od 997,79 EUR (šifra 232) i ostale tekuće obveze u iznosu od 505.996,81 EUR (šifra 239)
* vlastitih izvora iz proračuna (šifra 9) u iznosu od 2.248.265,13 EUR

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS – FUNKCIJSKI)**

Iznos od 2.519.704,40 EUR odnosi se na funkcijsku klasifikaciju 033 Sudovi odnosno funkcijsku klasifikaciju 03 Javni red i sigurnost, a što odgovara ukupnim rashodima u obrascu PR-RAS (šifra Y034).

**IZVJEŠTAJ O PROMJENAMA U VRIJEDNOSTI I OBUJMU IMOVINE I**

**OBVEZA**

**(OBRAZAC P-VRIO)**

Promjene u vrijednosti i obujmu imovine iskazane na računu 91512 odnose se na povećanje proizvedene dugotrajne imovine u iznosu od 16.409,25 EUR koja se u naravi odnosi na prijenos imovine (računalne opreme) u trajno vlasništvo bez naknade Odlukom MPUDT, dok se iznos od 225,26 EUR iskazan na računu 91522 odnosi na promjene u obujmu obveza.

**IZVJEŠTAJ O OBVEZAMA**

**(OBRAZAC OBVEZE)**

Stanje obveza na početku izvještajnog razdoblja (šifra V001) iznosilo je 525.378,05 EUR, povećanje obveza u izvještajnom razdoblju (šifra V002) iznosi 2.757.678,46 EUR, od čega je u izvještajnom razdoblju podmireno obveza (šifra V004) u iznosu 2.603.405,10 EUR.

Stanje obveza na kraju izvještajnog razdoblja (šifra V006) iznosi 679.651,41 EUR, od čega se na dospjele obveze (šifra V007) odnosi 0,00 EUR, a na nedospjele obveze (šifra V009) iznos od 679.651,41 EUR koji se u naravi odnosi na obveze za rashode poslovanja (obveze za predujmove, obveze za zaposlene i obveze prema dobavljačima).

Nedospjele obveze podmirivat će se sukladno dospijeću odnosno prema uplatama iz riznice.

Broj: 17 Su- /

U Zadru, 31. siječnja 2025.

Predsjednik Županijskog suda u Zadru

Ivan Marković